Lycocorax obiensis

Lycocorax obiensis (obikråkeparadisfugl) er en paradisfugl som hører til underfamilien Phonygamminae (paradiskråker og manucoder). Arten er endemisk for øyene Bisa og Obi i Molukkene. Den er én av to arter med paradiskråker i slekten Lycocorax og regnes av IUCNs rødliste som livskraftig.

Obikråkeparadisfugl skiller seg visuelt fra kråkeparadisfugl (L. pyrrhopterus) gjennom ei mørkere, mer skinnende og grønnere fjærdrakt. Den er også marginalt større og har noe lengre vinger (204 mm kontra 190 mm). Dessuten har obikråkeparadisfuglen annen atferd; demonstrativ kontra hemlighetsfull.

Fram til ganske nylig regnet man L. obiensis som en underart av kråkeparadisfugl, men det har lenge vært mistanke om at den kunne være en egen art, basert på studier av fugler gjort på Obi på begynnelsen av 1990-tallet. Nå har den ganske nylig blitt reklassifisert som det, men lite er ellers kjent om denne fuglen for øyyeblikket.

 Inndeling 
Inndelingen følger HBW Alive og er i henhold til . Alle norske navn følger Norsk navnekomité for fugl (NNKF) og er i henhold til , med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende artsuttrykk.

 Paradisaeidae, paradisfugler
 Phonygamminae, (paradiskråker og manucoder)
 Lycocorax (paradiskråker)
 L. pyrrhopterus, kråkeparadisfugl (Molukkene)
 L. obiensis, (obikråkeparadisfugl) (Molukkene)

 Referanser 
BirdLife International. 2016. Lycocorax obiensis. The IUCN Red List of Threatened Species 2016: e.T103728215A104102159

del Hoyo, J., Collar, N.J., Christie, D.A., Elliott, A., Fishpool, L.D.C., Boesman, P. and Kirwan, G.M. 2016. HBW and BirdLife International Illustrated Checklist of the Birds of the World. Volume 2: Passerines. Lynx Edicions and BirdLife International, Barcelona, Spain and Cambridge, UK. ISBN 978-84-96553-98-9

Lambert, F.R. (1994) Notes on the avifauna of Bacan, Kasiruta and Obi, north Moluccas. Kukila 7(1): 1–9.

Frith, C., Frith, D. & Bonan, A. (2017). Birds-of-paradise (Paradisaeidae). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona.

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-08-07

 Eksterne lenker 


Kategori:Paradisfugler
Kategori:Molukkenes endemiske fugler
Kategori:Fugler formelt beskrevet i 1865